་ལ་སོགས་པ། །ལེགས་པར་སྦྱར་བའི་བྱུག་པ་དྲི་ཡི་ཚོགས། །རྣམ་གསུམ་དྲི་ཡི་རྡོ་རྗེ་མར་བྱས་ནས། །དཀྱིལ་འཁོར་ལྷ་ཡི་ཤངས་ལ་དབུལ་བར་གྱི། །ཨོཾ་ཨཱཿགནྡྷ་བཛྲི་ཧཱུྃ། ལུས་མཆོག་བརྟས་བྱེད་བདུད་རྩིའི་ཟས་ལ་སོགས། །མངར་སྐྱུར་ཁ་དང་བསྐ་ལ་སོགས་པའི་རོ། །རྣམ་གསུམ་རོ་ཡི་རྡོ་རྗེ་མར་བྱས་ནས། །དཀྱིལ་འཁོར་ལྷ་ཡི་ལྗགས་ལ་དབུལ་བར་བགྱི། །ཨོཾ་ཨཱཿར་ས་བཛྲི་ཧཱུྃ། ལུས་ལ་རེག་པ་ཙམ་གྱིས་བདེ་སྟེར་བ། །དཔག་བསམ་གོས་ལ་སོགས་པ་རེག་བྱའི་ཚོགས། །རྣམ་གསུམ་རེག་བྱའི་རྡོ་རྗེ་མར་བྱས་ནས། །དཀྱིལ་འཁོར་ལྷ་ཡི་ལུས་ལ་དབུལ་བར་བགྱི། །ཨོཾ་ཨཱཿཔརྵེ་བཛྲི་ཧཱུྃ་
དང་གོས་ཟུང་ཕུལ། དེ་ནས་རྒྱལ་སྲིད་སྣ་བདུན་གྱི་མཆོད་པ་ནི།
བདེ་བར་གཤེགས་པ་ཐམས་ཅད་ལ། །
སོགས་སྔགས་དང་བཅས་པ་ཡོངས་གྲགས་དང་། ཉེ་བའི་རིན་ཆེན་བདུན་གྱི་མཆོད་པ་ནི།
གཡུལ་ལས་རྒྱལ་བར་བྱེད་པའི་རལ་གྲི་དང་། །ཚ་གྲང་གནོད་པ་སྐྱོབ་པའི་པགས་པ་དང་། །ཡང་འཇམ་ཉོན་མོངས་མེད་པའི་མལ་ཆ་དང་། །དགའ་མགུ་རྩེ་བར་བྱེད་པའི་ཡིད་འོང་ཚལ། །
འདིར་གདངས་འདེག་་་་་
གང་འདོད་ལྟ་ནུས་བདེ་བར་ཉལ་བའི་ཁྱི། །ཐགས་བཟང་བསྲེགས་བཅད་མི་ནུས་འཇམ་པའི་གོས། །ཆུ་ལ་མི་འབྱིང་ངལ་དུབ་མེད་པའི་ལྷམ། །ཉེ་བའི་རིན་ཆེན་སྣ་བདུན་
་་་་་འདིར་གདངས་འདེག
འདི་དག་གིས། །ནམ་མཁའ་རབ་འབྱམས་ཁམས་ཀྱི་མཐའ་གཏུགས་པ། །བཀང་སྟེ་བཅོམ་ལྡན་འཁོར་དང་བཅས་ལ་འབུལ། །ཨོཾ་སཔྟ་ཨུ་པ་རཏྣ་པཱུ་ཙྪི་ཏེ་ཨཱཿཧཱུྃ།
ཞེས་བརྗོད་ཅིང་ནམ་མཁའ་མཛོད་ཀྱི་ཕྱག་རྒྱའོ། །ནང་བདུད་རྩིའི་མཆོད་པ་ནི།
བྱིན་རླབས་སྒྲུབ་ཐབས་ལྟར་བྱས་ལ་འབྲུ་གསུམ་ཚར་གཅིག་་་་་ནང་མཆོད་ནས་མཐེབ་སྲིན་གཡོན་པས་བླངས་་་་་་ནང་མཆོད་བྱིན་རླབས་ཀྱང་གནང་།
སྟེ་གཏོར་བས་རྡུལ་ཕྲ་རབ་དང་མཉམ་པའི་ཐོད་པ་བདུད་རྩིས་གང་བས་མཆོད་པར་བསམ་ཞིང་། ངག་་་་་་གཏོར་གནོད་ཀྱི་འོག་ཏུ་མི་གསུང་བར་འོག་ཏུ་ཡཾ་ལས་ཞེས་པ་གསུང་རྒྱུན་ཡིན།
ཏུ། ཨོཾ་ཨཱཿཧཱུྃ།
་་་་་ལན་གཉིས།
ཨོཾ་ཕྱོགས་བཅུ་དུས་གསུམ་གྱི་དེ་བཞིན་གཤེགས་པ་ཐམས་ཅད་ཀྱི་སྐུ་གསུང་ཐུགས་ཡོན་ཏན་འཕྲིན་ལས་ཐམས་ཅད་ཀྱི་ངོ་བོར་གྱུར་པ་མཁྱེན་པའི་ཡེ་ཤེས་བརྩེ་བའི་ཐུགས་རྗེ་མཛད་པའི་འཕྲིན་ལས་བསམ་གྱིས་མི་ཁྱབ་པ་མངའ་བ་དྲིན་ཅན་རྩ་བའི་བླ་མ་དམ་པ་སྔགས་འཆང་གྲགས་པ་བློ་གྲོས་རྒྱལ་མཚན་དཔལ་བཟང་པོ་པའི་ཞལ་དུ་ཨོཾ་ཨཱཿཧཱུྃ།
རང་གི་གསང་བ་འདུས་པའི་དབང་གང་ལ་ཐོབ་པའི་མཚན་ནས་བརྗོད་པ་ཡིན་ནོ། །དེ་ནས།
རྡོ་རྗེ་འཆང་། ཕྱག་ན་རྡོ་རྗེ། ཨིནྡྲ་བྷུ་ཏི། ཀླུ་ལས་བྱུང་བའི་ཡེ་ཤེས་ཀྱི་མཁའ་འགྲོ་མ། རྒྱལ་པོ་བི་སུ་ཀལྤ། བྲམ་ཟེ་ཆེན་པོ་ས་ར་ཧ། འཕགས་པ་ཀླུ་སྒྲུབ། ཨཱརྻ་དེ་ཝ། སློབ་དཔོན་ཤཱཀྱ་བཤེས་གཉེན། གྲུབ་ཆེན་ཀླུའི་བྱང་ཆུབ། དཔལ་ལྡན་ཟླ་བ་གྲགས་པ། སློབ་པའི་རྡོ་རྗེ། སློབ་དཔོན་ནག་པོ་སྤྱོད་པ། ས་འདྲེས་པ་ཆེན་པོ། པཎ་ཆེན་བིརྻ་བྷ་དྲ། དེ་ཝཱ་ཨ་ཀ་ར་ཙནྡྲ། དཱི་པཾ་ཀ་ར། འགོས་ལོ་ཙཱ་བ། དབུས་པ་དགེ་སེར། བླ་མ་གནམ་ཁ་འུབ་པ་ཆོས་ཀྱི་རྒྱལ་མཚན། བླ་མ་ས་སྐྱ་པ་ཆེན་པོ་ཀུན་དགའ་སྙིང་པོ། གནམ་ཁ་འུབ་པ་རྡོ་རྗེ་བདུད་འཇོམས། རྗེ་བཙུན་རིན་པོ་ཆེ་གྲགས་པ་རྒྱལ་མཚན། ཆོས་རྗེ་ས་སྐྱ་པཎྜི་ཏ། འགྲོ་མགོན་ཆོས་རྒྱལ་འཕགས་པ། ཞང་དཀོན་མཆོག་དཔལ་བ། ན་བཟའ་བྲག་ཕུག་པ། བླ་མ་དམ་པ་བསོད་ནམས་རྒྱལ་མཚན། རི་ཁྲོད་པ་བློ་གྲོས་བརྟན་པ། བླ་མ་དཔལ་ལྡན་ཚུལ་ཁྲིམས། གྲུབ་ཆེན་བུདྡྷ་ཤྲཱི། རྡོ་རྗེ་འཆང་ཀུན་དགའ་བཟང་པོ། སེམས་དཔའ་ཆེན་པོ་དཀོན་མཆོག་རྒྱལ་མཚན། ཀུན་མཁྱེན་བསོད་ནམས་སེངྒེ། ཡོངས་འཛིན་དཀོན་མཆོག་འཕེལ་བ། འཇམ་དབྱངས་སངས་རྒྱས་རིན་ཆེན། འཇམ་པའི་དབྱངས་ཀུན་དགའ་བསོད་ནམས། པཎ་ཆེན་དབང་ཕྱུག་གྲུབ་པ། འཇམ་དབྱངས་ངག་གི་དབང་ཕྱུག ཡོངས་འཛིན་དཀོན་མཆོག་ལྷུན་གྲུབ། སྔགས་འཆང་ངག་གི་དབང་པོ་ཀུན་དགའ་རིན་ཆེན། འདྲེན་མཆོག་དཀོན་མཆོག་རྒྱ་མཚོ། དྲིན་ཅན་རྩ་བའི་བླ་མ་དམ་པ་སྔགས་འཆང་གྲགས་པ་བློ་གྲོས་རྒྱལ་མཚན་དཔལ་བཟང་པོ། རྡོ་རྗེ་འཆང་སངས་རྒྱས་རྒྱལ་མཚན་རྣམས་ཀྱི་ཞལ་དུ་ཨོཾ་ཨཱཿཧཱུྃ། གཞན་ཡང་དབང་བསྐུར། རྒྱུད་བཤད། མན་ངག་གནང་། ཆོས་ཀྱི་འབྲེལ་པ་ཐོབ་པའི་བླ་མ་དམ་པ་རྣམས་ཀྱི་ཞལ་དུ་ཨོཾ་ཨཱཿཧཱུྃ།
རྒྱས་པར་ན་ལྷ་སྔགས་ཚང་མའི་མཐར་འབྲུ་གསུམ་བཏགས་པའམ་བསྡུ་ན།
ཨོཾ་ཨཱཿཧཱུྃ། ཧཱུྃ་ཨོཾ་སྭཱ་ཨཿཧཱ། ལཾ་མཾ་པཾ་ཏཾ། ཛཿཧཱུྃ་བཾ་ཧོཿ ཁཾ་མཻ་ཐིཾལཱ། ཨོཾ་ཨོཾ། ཨོཾ་ཧཱུྃ། ཨོཾ་སཾ། ཧཱུྃ་ཧཱུྃ་ཧཱུྃ་ཧཱུྃ་ཧཱུྃ་ཧཱུྃ་ཧཱུྃ་ཧཱུྃ་ཧཱུྃ་ཧཱུྃ། དཔལ་གསང་བ་འདུས་པ་ལྷ་སུམ་ཅུ་རྩ་གཉིས་ཀྱི་ཞལ་དུ་ཨོཾ་ཨཱཿཧཱུྃ།
ཞེས་པ་བསྡུས་པ་འདི་དོན་ཚང་བས་ལེགས་སོ། །
གཞན་ཡང་བྱ་བའི་རྒྱུད། སྤྱོད་པའི་རྒྱུད། རྣལ་འབྱོར་རྒྱུད། རྣལ་འབྱོར་བླ་ན་མེད་པའི་རྒྱུད་དེ། རྒྱུད་སྡེ་ཆེན་པོ་བཞི་དང་འབྲེལ་བའི་ཡི་དམ་དཀྱིལ་འཁོར་གྱི་ལྷ་ཚོགས་རྣམས་ཀྱི་ཞལ་དུ་ཨོཾ་ཨཱཿཧཱུྃ།
དེ་ནས་མཐེབ་སྲིན་གྱིས་རང་གི་ལྕེ་རྩེ། སྨིན་མཚམས། སྤྱི་གཙུག་རྣམས་སུ་ཐིག་ལེ་བྱས་ཏེ།
ཨོཾ་ཨཱཿཧཱུྃ།
ཞེས་བརྗོད་པས་ལུས་དཀྱིལ་ལྷ་ཚིམས་པར་བསམ། བར་ཕུད་ཀྱི་གཏོར་མ་རྣམས་སྦྱངས།
ཨོཾ་ཤྲཱི་མཧཱ་ཀཱ་ལ་ཡེ། མཧཱ་ཀཱ་ལི་དེ་བཱི་ཡེ། དྷརྨཱ་པཱ་ལ་ཙ་ཏུརྨུ་ཁ་ས་པ་རི་བཱ་ར། རྡོ་རྗེ་ནག་པོ་ཆེན་པོ་ལྕམ་བྲལ། གདོང་བཞི་པ་སོགས་དམ་ཅན་རྒྱ་མཚོ་འཁོར་དང་བཅས་པའི་ཞལ་དུ་ཨོཾ་ཨཱཿཧཱུྃ། གཞན་ཡང་ཆོས་འཁོར་བསྲུང་ཞིང་སྐྱོང་བར་ཞལ་གྱིས་བཞེས་པའི་ཆོས་སྐྱོང་སྲུང་མ་རྣམས་ཀྱི་ཞལ་དུ་ཨོཾ་ཨཱཿཧཱུྃ། ཕྱོགས་སྐྱོང་བཅུ། ལྷ་ཆེན་བརྒྱད། ཀླུ་ཆེན་བརྒྱད། འཇིགས་བྱེད་དགུ། རྒྱལ་ཆེན་བཞི། གཟའ་ཆེན་དགུ། རྒྱུ་སྐར་ཉི་ཤུ་རྩ་བརྒྱད་ལ་སོགས་པ་འཇིག་རྟེན་སྐྱོང་བ་ཆེན་པོ་རྣམས་ཀྱི་ཞལ་དུ་ཨོཾ་ཨཱཿཧཱུྃ། གཞན་ཡང་གནོད་སྦྱིན། སྲིན་པོ། འབྱུང་པོ། ཡི་དགས། ཤ་ཟ། སྨྱོ་བྱེད། རྗེད་བྱེད། མ་མོ། ཞིང་སྐྱོང་། ཕོ་ཉ། འཕྲོག་མ། གྲུབ་པ་རྣམས་ཀྱི་ཞལ་དུ་ཨོཾ་ཨཱཿཧཱུྃ། གཞན་ཡང་བོད་ཁམས་སྐྱོང་བར་བྱེད་པའི་བསྟན་མ་བཅུ་གཉིས་འཁོར་དང་བཅས་པ་དང་། གནས་བདག གཞི་བདག གྲོང་བདག ཡུལ་བདག དཀོར་བདག གཉུག་མར་གནས་པ་རྣམས་ཀྱི་ཞལ་དུ་ཨོཾ་ཨཱཿཧཱུྃ། འགྲོ་བ་རིགས་དྲུག ལམ་རྒྱུད་ལྔ། སྐྱེ་གནས་རྣམ་པ་བཞིས་བསྡུས་པའི་སེམས་ཅན་ཐམས་ཅད་ཚིམ་ཞིང་ཟག་པ་མེད་པའི་བདེ་བས་རྒྱུད་གང་ནས། མྱུར་དུ་བླ་ན་མེད་པའི་རྫོགས་པའི་སངས་རྒྱས་ཀྱི་གོ་འཕང་ཐོབ་པའི་སྐལ་བ་དང་ལྡན་པར་གྱུར་ཅིག ཨོཾ་ཨཱཿཧཱུྃ།
གསང་མཆོད་ནི།
རིག་མ་དང་སྙོམས་པར་ཞུགས་པས་མཆོག་ཏུ་དགའ་བའི་བདེ་བ་ཆེན་པོས་རྒྱུད་གང་བར་གྱུར། ཨོཾ་སརྦ་ཏ་ཐཱ་ག་ཏ་ཨཱ་ནུ་རཱ་ག་ཎ་བཛྲ་སྭཱ་བྷ་ཝ་ཨཏྨ་ཀོ྅ཧཾ།
ཞེས་བརྗོད་ཅིང་འཁྱུད་རྒྱ་བྱས་པའི་རྐྱེན་གྱིས་ལྷ་ཚོགས་ཐམས་ཅད་སྙོམས་པར་བཞུགས་པས་མཆོག་ཏུ་དགའ་བའི་བདེ་བས་ཐུགས་རྒྱུད་ཚིམ་པར་བསམ་མོ། །དེ་ནས་རྡོ་རྗེ་དྲིལ་བུ་འཛིན་པས།
མི་བསྐྱོད་རྡོ་རྗེ་ཡེ་ཤེས་ཆེ། །
སོགས་སྒྲུབ་ཐབས་ལྟར་དེ་ཉིད་ལྔ་པས་བསྟོད། བཟླས་པའི་མཆོད་པ་ནི། རང་ཞེ་སྡང་རྡོ་རྗེར་གསལ་བའི་སྙིང་ཁ་ནས་སྔགས་ཀྱི་འཕྲེང་བ་འོད་ཟེར་འཕྲོ་བ་དང་བཅས་པ་དཔག་ཏུ་མེད་པ་སྤྲོས། མདུན་གྱི་ལྷ་རྣམས་ལ་ཕོག་པས་དེ་དག་གི་ཐུགས་བདེ་བས་མཉེས་པར་བྱས། འོད་ཟེར་རྣམས་ཀྱི་རྩེ་མོ་ནས་མཆོད་པའི་བྱེ་བྲག་བསམ་གྱིས་མི་ཁྱབ་པ་སྤྲོས། དེས་ཕྱོགས་བཅུའི་རྒྱལ་བ་སྲས་དང་བཅས་ལ་མཆོད་པར་བསམས་ལ།
ཨོཾ་ཨཱ་བཛྲ་དྷྲྀཀ་ཧཱུྃ་ཧཱུྃ་
ནས།
ཨོཾ་ཨཱཿསུམྦྷ་རཱ་ཛ་ཧཱུྃ་ཧཱུྃ་
གི་བར་སྒྲུབ་ཐབས་ཀྱི་ངག་བཟླས་བཞིན་ལན་གསུམ་རེ་བཟླས་པས་ལྷ་རྣམས་མཉེས་པར་བསམ། དེ་ནས།
བཅོམ་ལྡན་འདས་བདག་དང་སེམས་ཅན་ཐམས་ཅད་ལ་མཆོག་དང་ཐུན་མོང་གི་དངོས་གྲུབ་མ་ལུས་པ་སྩལ་དུ་གསོལ།
ཞེས་བརྗོད་ཅིང་འདོད་དོན་ལ་གསོལ་བ་བཏབ་པའོ། །དེ་ནས་བུམ་བསྐྱེད་ནི་གོང་དུ་བཤམས་པའི་བུམ་པ་གཉིས་ཀྱི་རྣམ་རྒྱལ་བུམ་པའི་སྟེང་དུ་དུང་ཆོས་རྡོ་རྗེ་གཟུངས་ཐག་འཇོག་པ་ལ་སོགས་ཕྱག་ལེན་ལྟར་བཅས་པ་ལ།
སརྦ་བིགྷྣན་
གྱིས་བསངས།
ཤུ་ནྱཱ་ཏ
ས་སྦྱངས།
སྟོང་པའི་ངང་ལས་པཾ་ལས་པདྨ་དང་། ཨ་ལས་ཟླ་བའི་དཀྱིལ་འཁོར་གཉིས་ཀྱི་སྟེང་དུ་བཾ་ལས་བྱུང་བའི་རིན་པོ་ཆེའི་བུམ་པ་ཡངས་ཤིང་རྒྱ་ཆེ་བ། ལྟོ་བ་ལྡིར་བ། མགྲིན་པ་ཕྲ་བ། ཁ་གཡེལ་བ། མཆུ་འཕྱང་བ། ལྷའི་གོས་ཀྱིས་མགུལ་པ་བཅིངས་པ། དཔག་བསམ་གྱི་ཤིང་གིས་ཁ་བརྒྱན་པ། ནང་ཆུ་དང་བཅུད་ཐམས་ཅད་ཀྱིས་ཡོངས་སུ་གང་བའི་རྣམ་རྒྱལ་བུམ་པའི་ནང་དུ་ཐུན་མོང་གི་གདན་སྣ་ཚོགས་པདྨ་སུམ་ཅུ་རྩ་གཉིས། ཐུན་མོང་མ་ཡིན་པའི་གདན་གཙོ་བོ་ལ་ཉི་མ། ཤར་ཕྱོགས་པ་རྣམས་ལ་ཟླ་བ། མཱ་མ་ཀཱི་ལ་རྡོ་རྗེ། དེ་མ་གཏོགས་པའི་ལྷོ་ཕྱོགས་པ་རྣམས་ལ་རིན་པོ་ཆེ། ནུབ་ཕྱོགས་པ་རྣམས་ལ་པདྨ་དམར་པོ། བྱང་ཕྱོགས་པ་རྣམས་ལ་སྣ་ཚོགས་རྡོ་རྗེ། ཁྲོ་བོ་བཅུ་ལ་ཉི་མའི་གདན། ལས་ཐམས་ཅད་པའི་བུམ་པར་པདྨ་དང་ཉི་མའི་གདན། རྣམ་རྒྱལ་བུམ་པའི་དབུས་ཀྱི་གདན་གྱི་སྟེང་དུ་ཧཱུྃ་ལས་ཞེ་སྡང་རྡོ་རྗེ་ནག་པོ་མི་བསྐྱོད་པའི་ཅོད་པན་ཅན།
སོགས་གཙོ་བོ་ནས།
གནོད་མཛེས་སྔོན་པོ་མི་བསྐྱོད་པའི་ཅོད་པན་ཅན། སྔོ་དཀར་དམར་བའི་ཞལ་གསུམ་ཕྱག་དྲུག་གིས་གཡས་རྡོ་རྗེ་འཁོར་ལོ་རིན་པོ་ཆེ། གཡོན་ཐུགས་ཁར་སྡིགས་མཛུབ་དང་བཅས་པས་ཞགས་པ། པདྨ་རལ་གྲི་འཛིན་པ།
ཞེས་པའི་བར་དང་།
ལས་ཐམས་ཅད་པའི་བུམ་པར་ཧཱུྃ་ལས་བགེགས་མཐར་བྱེད་སྔོན་པོ་དོན་གྲུབ་ཀྱི་ཅོད་པན་ཅན། སྔོ་དཀར་དམར་བའི་ཞལ་གསུམ་ཕྱག་དྲུག་གི་གཡས་ན་སྣ་ཚོགས་རྡོ་རྗེ། འཁོར་ལོ། གཏུན་ཤིང་། གཡོན་ཐུགས་ཀར་སྡིགས་མཛུབ་དང་བཅས་པས་ཞགས་པ་དང་། དྲིལ་བུ་དགྲ་སྟ་འཛིན་པ། ཁྲོ་བོ་ཐམས་ཅད་སྨ་ར་དང་།
སོགས་ལྷ་སྟ་གོན་བཞིན་ཚང་བར་བསྐྱེད། འོན་ཀྱང་རྡོ་རྗེའི་ཆོ་ག་གསུམ་བསྐྱེད་མི་དགོས་ས་བོན་ཙམ་ལས་བསྐྱེད་དོ། །
རང་གི་སྙིང་ཁ་ནས་འོད་ཟེར་འཕྲོས་པས་རང་བཞིན་གྱི་གནས་ནས་དཔལ་གསང་བ་འདུས་པ་ལྷ་སུམ་ཅུ་རྩ་གཉིས་ཁྲོ་བོ་བགེགས་མཐར་བྱེད་དང་བཅས་པ་ལ་སངས་རྒྱས་དང་བྱང་ཆུབ་སེམས་དཔའི་ཚོགས་ཀྱིས་བསྐོར་བ་ཨོཾ་བཛྲ་ས་མཱ་ཛཿ རཱུ་པ་
སོགས་རྡོ་རྗེ་མ་ལྔས་མཆོད་ལ་བསྟིམ་པ་ནས་གནས་གསུམ་བྱིན་རླབས་དང་། རང་གི་རིགས་བདག་གི་དབང་བསྐུར་བ་སོགས་ལྷ་སྟ་གོན་བཞིན་བྱས་ལ། རེ་རེའི་མགོར་མཚན་སྔགས་་་་་་ཚོགས་ཞིང་ལྟར།
གོང་བཞིན་སྦྱར་བའི་མཆོད་ཡོན་ནས་རོལ་ཆེན་གྱི་བར་སྔགས་ཙམ་གྱི་ཕྱི་མཆོད།
ཨོཾ་ཨཱཿཧཱུྃ་ཧཱུྃ་ཨོཾ་སྭཱ།
སོགས་ས་བོན་གྱི་མཐར་འབྲུ་གསུམ་བཏགས་པས་ནང་མཆོད། རྡོ་དྲིལ་འཛིན་པས་དེ་ཉིད་ལྔ་པས་བསྟོད་ལ། དེ་ནས་པད་བསྐོར་དང་བཅས་པས་གཟུངས་ཐག་བླངས་ཏེ།
རང་གི་སྙིང་ཁ་ནས་སྔགས་ཀྱི་འཕྲེང་བ་གཟུངས་ཐག་ལ་འཁྲིལ་ནས་སོང་བས། ལྷ་ཐམས་ཅད་ཀྱི་རྒྱུད་བསྐུལ་ཏེ་སྐུ་ལུས་ལས་བདུད་རྩིའི་རྒྱུན་བབས་པས་བུམ་པ་གང་བར་གྱུར།
ཅེས་བརྗོད་ལ་རྣམ་རྒྱལ་ལ་གཙོ་བོའི་སྔགས་ཉི་ཤུ་རྩ་གཅིག གཞན་རྣམས་ངག་བཟླས་བཞིན་གསུམ་རེ་དང་།
ཨོཾ་ཨཱཿཧཱུྃ།
དང་།
ཨོཾ་བཛྲ་ཨུ་ད་ཀ་ཧཱུྃ་
ཞེས་དང་།
ཨོཾ་སརྦ་ཏ་ཐཱ་ག་ཏ་ཨ་བྷི་རེ་ཀ་ཏ་ས་མ་ཡ་ཤྲཱི་ཡེ་ཧཱུྃ།
རྣམས་ཉེར་གཅིག་རེ་བཟླས་ལ་གོང་བཞིན་མཆོད་བསྟོད་དང་། དུང་ཆོས་ཀྱི་ཆུ་ལ།
ཨོཾ་ཨཱཿབཛྲ་དྷྲྀཀ་ཧཱུྃ་ཧཱུྃ་
ཞེས་དང་།
ཧཱུྃ་
ཞེས་བསྔགས་པ་བུམ་པ་གཉིས་སུ་བླུགས་ཏེ།
ལྷ་རྣམས་འདོད་ཆགས་ཆེན་པོའི་མེས་ཞུ་ནས་བྱང་ཆུབ་སེམས་ཀྱི་ངོ་བོ་དང་ལྡན་པར་གྱུར།
ཅེས་བརྗོད་ལས་བུམ་གྱི་ཆུ་ནས་ཀུ་ཤས་བུམ་པ་ལ་གཏོར་ཏེ།
ན་མོ་བཛྲ་ཀྲོ་དྷ་ཡ། མཧཱ་དཾཥྚྭ་ཏོ་ཀ་ཊ་བྷཻ་ར་ཝ་ཡ་ཨ་སི་མུ་ས་ལ། པ་ར་ཤུ་པ་ཧཱསྟཱ་ཡ་ཨོཾ་བཛྲ་ཨ་མྲྀ་ཏ་ཀུཎྜ་ལི་ཁ་ཁ་ཁཱ་ཧི་ཁཱ་ཧི། ཧཱུ་ལུ་ཧཱུ་ལུ། ཏིཥྛ་ཏིཥྛ། བནྡྷ་བནྡྷ། ཧ་ན་ཧ་ན། ད་ཧ་ད་ཧ། གརྫ་གརྫ། བི་སྥོ་ཊ་ཡ་བི་སྥོ་ཊ་ཡ། སརྦ་བིགྷྣཱན། བི་ན་ཡ་ཀ་ནཱན་མཧཱ་ག་ན་པ་ཏི། ཛི་ཝེ་ཏེ། ཨནྡྲ་ཀ་རཱ་ཡ་སྭཱཧཱ། འདིར་དཀྱིལ་འཁོར་ཆེན་པོའི་བྱ་བ་མཐར་མ་ཕྱིན་གྱི་བར་དུ་བགེགས་རྣམས་བཟློག་པར་མཛོད་ཅིག
དེ་ནས་དཀྱིལ་འཁོར་གྱི་ལྷ་ཚོགས་དང་། བར་སྣང་གི་ཁམས་ཐམས་ཅད་དེ་བཞིན་གཤེགས་པའི་ཚོགས་ཀྱིས་གང་བར་བསམས་ལ།
ནུབ་གཉིས་པ་མན་ཆད་ལ་མཆོད་པ་འདི་མི་དགོས།་་་་་ཕྱི་ནང་བསྟོད་པའི་མཆོད་པ་བུམ་བསྐྱེད་ལྟར་བྱས་ནས། སྤོས་དང་རྡོར་དྲིལ་འཛིན་པས། ལྕེ་ཧཱུྃ་ལས་རྡོ་རྗེར་བསམ་སྟེ་ངག་ཏུ།
ཐུགས་རྗེ་
་་་་་བཅོམ་དྲིལ་གནང་།
ཡིས་ནི་བདག་ཅག་བདག །སློབ་མ་རྣམས་ལ་རྗེས་བརྩེ་དང་། །ཁྱེད་ཅག་ལ་ཡང་མཆོད་སླད་དུ། །སང་ནི་དཀྱིལ་འཁོར་བྲི་བར་འཚལ། །བཅོམ་ལྡན་གུས་པས་བདག་ལ་ནི། །དེ་ཕྱིར་བཀའ་དྲིན་མཛད་པར་འོས། །རིག་པ་འཛིན་པ་བདག་ཅག་གིས། །གསང་འདུས་དཀྱིལ་འཁོར་མཛེས་པ་ནི། །ཆོ་ག་ཅི་ནུས་ཡོ་བྱད་ཀྱིས། །སང་ནི་ཡང་དག་བྲི་བར་འགྱུར